rlitschk/wikidir huggingface dataset:
Ben Johnson is de Naam von Ben Johnson (1858–1950), US-amerikaanschen Politiker, Ben Johnson (* 1961), kanaadsch Lichtathlet, Ben Johnson (1918–1996), US-amerikaansch Schauspeler, Ben Johnson (* 1977), US-amerikaanschen Footballspeler, Ben Johnson (* 1983), brietschen Sänger, Ben Johnson (* 2000), engelschen Footballspeler. Kiek ok bi: Ben Jonson. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ben Johnson (* 13. Juni 1918 in Foraker, Oklahoma, USA; † 8. April 1996 in Mesa, Arizona, USA) weer en US-amerikaanschen Schauspeler, de butendem ok as Stuntman un Rodeocowboy arbeit hett. Johnson füng toeerst as Stuntman an, t. B. bi den Film The Fighting Gringo. John Ford hett em opdeckt un nehm em 1948 as Stuntman ünner Verdrag för sien Film Fort Apache. In 3 Godfathers, ok en Western vun John Ford, övernehm Johnson en eerste lütte Rull. In de Johren dorna hett he jümmer gröttere Rullen speelt as to’n Bispeel in Shane vun George Stevens. Johnson weer vör allen in tallriek Western to sehn. He harr Optreden in Feernsehregen as Bonanza un hett opletzt för sien Nevenrull in The Last Picture Show vun 1971 en Oscar wunnen. För de Rull hett he ok noch wietere Priesen kregen. All tohopen hett he in mehr as Hunnert Film- un Feernsehprodukschonen mitspeelt. Privat weer Ben Johnson mit Carol Elaine Jones, de Dochter vun den Schauspeler Buck Jones, verheiraadt. Se güngen 1941 in de Eh un hebbt 53 Johr tohopen leevt, bit se 1994 storven is. Dat Poor hett keen Kinner hatt. Johnson is 1996 mitmol dood bleven. För de velen Filmen un
Xenomorph (gr. xénos „frömdordig“, morphé „Gestalt“) warrt in de Eerdwetenschoppen un sünners in de Mineralogie seggt, üm Mineralen to beschrieven, de nich in jemehr kristallograafsch vörgeven Egengestalt vörliggen doot. En gliekdüdend Begreep is allotriomorph. En xenomorph Mineral wiest nich de för dat Mineral tyypsche Geometrie op un hett ok keen utprägte Kristallflachen. Se kamt tostannen, wenn dat Wassdom vun’t Mineral inschränkt is, also wenn nich noog Ruum is, dat sik de Kristallen ahn Stören utbreden künnt. So wat passeert t. B. wenn en Steensmölt (Magma) verklamt un dorbi to glieken Tiet mehrere verschedene Mineralen wassen doot. De stört sik denn gegensietig bi’t Wassen un künnt dorüm jemehr egen Gestalt nich utbilln. Dat Gegendeel vun xenomorph warrt as idiomorph betekent, wenn also de Egengestalt vullkamen urprägt is. Is de Egengestalt blots to’n Deel utbillt, snackt man vun hypidiomorph.
Disse Artikel is man blots en Stubben. Du kannst Wikipedia helpen un em verbetern. Hinrik Trippenmeker weer en Billermaler un Koppersteker ut Saust. He malte ünner annern 1525 den Marienaltar in de Wieschkerk in Saust. Trippenmeker weer de Söhn vun de börgerlich Holtschohmaker Hermann Trippenmäker un de sien Fru Katharina. Wiel dat to de Tiet in Patterbuorn kien Malergilde geev (tominst nicht nahtowiesen), is dat antonemmen, dat he in Saust lehrt hett. Heinrich Aldegrever. Mehr Biller, Videos oder Audiodateien to’t Thema gifft dat bi Wikimedia Commons.
As Evaporit (vun’t lat. evaporare: „Utdunsten“, „Verdampen”) warrt en sünnere Klass vun Stenen betekent, de ok ünner de Begrepen Verdampenstenen oder Indunstenstenen tohopenfaat warrn künnt un to de Sedimentiten torekent warrt. Disse Sedimentitklass faat Stenen tosamen, de all dör Verdunsten enstaht. Evaporiten kamt in de kontinentalen Eerdköst vör un billt sik as cheemsch Sediment dör dat anhollende Verdunsten (Evaporatschoon) vun Seewater in de Reeg vun de tonehmende Löslichkeit. D. h. Mineralen, de sik slecht in Water löst, warrt bi’t Verdunsten toeerst afscheedt, beter lösliche Mineralen entstaht eerst later. Mit vörangehend Verdunsten vun Water in Seebeckens in arid Klima lagert sik de Reeg na folgende Evaporiten an’n Bodden af: toünnerst leegt de Carbonaten, dat sünd Kalkstenen un Dolomiten. doröver kamt de Sulfaten, also Gips un Anhydrit. denn kamt de Halogeniden as t. B. Halit un Sylvin. baven op de Kali- un Magnesiumsolten (Bittersolten, Afruum- un Eddelsolten, Carnallit, Sylvinit, Kainit). Liekers veele verscheeden Solten in dat Seewater löst sünd, kamt dorbi teemlich reine Halit-Stenen tostannen, wieldat de ünnerscheedlichen Solten in jemehr Löslichkeit bannig verscheeden sünd. In Tallen warrt dat as Löslichkeitsprodukt angeven. Dorüm stellt sik bi verscheeden Konzentratschonen en Sättigen in un dat sünnere Mineral fallt naenanner ut. Dicke Schichten vun dat
Swachhusen betekent Swachhusen, Stadtdeel un Oortsdeel vun Bremen, Swachhusen, Oortsdeel vun Wienhusen in’n Landkreis Celle, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Freenbeck (hoochdüütsch Fredenbeck) is de Hauptoort von de Gemeen Freenbeek in de Samtgemeen Freenbeek, Landkreis Stood, Neddersassen. De beiden Öörd Groot Freenbeek un Lüttjen Freenbeek weren noch bet to de Kommunalreform in Neddersassen 1972 twee egenstännige Gemenen, warrt vondaag aver mehrstendeels as een Oort opfaat, ofschoonst dat Daal von’n Möhlenbeek de beiden Oortsdelen noch jümmer rüümlich trennt. De Oort liggt op de Stoder Geest. Dat Water ut dat Rebeed flütt över’n Möhlenbeek na de Swing hen af. Dat Daal von’n Möhlenbeek billt deelwies dat Naturschuulrebeed Freenbeker Möhlenbeek. In’n Oosten liggt ok noch dat Naturschuulrebeed Deinster Möhlenbeek. De Naveröörd sünd Wiepenkathen in’n Noorden, Hagen in’n Noordoosten, Deinst un Helmst in’n Oosten, Lünenspecken, Frankenmoor un Wehl in’n Süden, Bokel un Kutenhult in’n Süüdwesten, Mulsen in’n Westen un Hogenoh un Swing in’n Noordwesten. Freenbeek kummt 1255 as Vreddebecke dat eerste Maal in de Oorkunnen vör. Freenbeek is evangeelsch-luthersch präägt un billt mit de Martin-Luther-Kark en egen Kaspel. De Kark is 1960/1961 boot worrn. Vörher hett de Oort to dat Kaspel von de Primus-Kark in Bargst höört. Von 1968 bet 2003 harr Freenbeek mit de Lukas-Kark ok en kathoolsche Kark. De Kark is denn dichtmaakt worrn, üm Geld to sporen. Vondaag höört Freenbeek to
Swachhusen is en vun de 19 Stadtdelen vun Bremen un en Oortsdeel in düssen Stadtdeel. De Stadtdeel sett sik hüdigendags tohopen ut de Oortsdelen Swachhusen, Riensbarg, Börgerpark, Börgerweid-Barkhoff, Gete, Radio Bremen un Neeswachhusen. In dat Johr 1159 is to'n eersten Mol in en Urkunn de Naam Swechusen to lesen. De Naam kümmt womöglich vun en Mann mit Naam Seveco her, de dor sien Wohnsteed harr. Dormols leeg dat Dorp tämlich verstreiht in de Gegend, wo hüdigendags de Swachhuser Heerstraten, de Swachhuser Ring, de Bökenstraten un de Emmastraten langs loopt. Swachhusen weer en Buerndörp un höör to den Vaagt vun Landwedel sien Amtsbezirk. Düsse Vaagt hett en Unnervaagt up en Hoff in Swachhusen harrt. Herr över dat Land weer Arzbischop vun Bremen. 1648 hefft de Sweden de Herrschop vun den Arzbischop övernahmen. Se hefft Swachhusen denn an den königlichen Liefdokter Cleberfeldt as Gootsherr övergeven. 1681 keem Swachhusen denn an de Kroon vun Sweden torüch. 1719 keem dat Dörp an Hannober un eerst 1803 is dat en Deel vun Bremen wurrn. Vun 1815 af an harr de Bremer Landherr dor dat Seggen. Wat de Kark angeiht, so höör Swachhusen toeerst to dat Kaspeel Arbargen. In dat Johr 1596 kemen de Reformeerten na
Hans Schwartz (* 1. März 1913; † 31. Mai 1991) weer en düütsch Footballspeler. Sien Heimatvereen weer de SC Victoria Hamburg. Schwartz droog 1934 as Afwehrspeler tweemal dat Trikot vun de düütsche Natschonalmannschap. Bi de Football-Weltmeesterschap 1934 in Italien is he mit de Düütschen up den darten Platz kommen. Hans Schwartz in de Datenbank vun den DFB
Dat Holozän is de jüngste geologische Epoch in de Eerdhistorie. Anfungen hett dat Holozän vör ungefähr 11.700 Johren, as dat Klima an’n End vun’t Pleistozän wedder warmer worrn is. Beid Epochen weren fröher as Quartär tohopen faat, man de Beteken Quartär weer twüschendör vun de International Union for Quarternary Research (INQUA) afschafft worrn. In de Twüschentiet is dat Quartär wedder in de Tietskala inarbeit woorn un is nu de jüngste Subperiood, de mit dat Holozän anfangt, un to dat Neogen tellt. In de engelschen Fachspraak warrt mitünner ok blots „present“ („Nutiet“) dorto seggt. In de Paläoklimatologie warrt dat Holozän ok as Neo-Warmtiet oder flandrische Warmtiet betekent. In de weltwiete Stratigrafie, de op de Suerstoff-Isotopenkurv baseert, is dat Holozän de 1. Stoop. Dör dat Tellen vun de Schichten in Bohrkarns vun’t grönlännsche Ies un johrestietlich schichte Seesedimenten (t. B. de Maare in de Eifel) kunn en Öller vun ruchweg 11.784 Johren bestimmt warrn (mit en Nauigkeit vun 69 Johren betogen op dat Johr 2000). De Beteken Holozän as egene geologische Epoch warrt to Tiet vun de Internatschonale Stratigrafische Kommischoon (ICS) diskuteert, wiel dat in’n Vergliek to annere Epochen en bannig korten Tietafsnitt dorstellt, de an sik blots de letzte vun en
1657: De britsche Lord Protector Oliver Cromwell sleiht de Kroon vun England ut. He will lever Lord Protector blieven. 1912: De Footballvereen VfB Stuttgart wurrd grünnd. 1367: Hinrich IV., König vun England († 1413) 1617: Antimo Liberati, italieensch Musiktheoretiker, Singer, Organist, Kapellmeester un Komponist († 1692) 1843: Johann Caspar Herterich, düütsch Maler († 1905) 1922: Doris Day, US-amerikaansch Schauspelerin un Singerin († 2019) 1926: Virgil Grissom, US-amerikaansch Astronaut († 1967) 1929: Ralf Paulsen, düütsch Slagersinger († 2015) 1929: Poul Schlüter, däänsch Politiker un Ministerpräsident († 2021) 1930: Helmut Kohl, düütsch Politiker un Bundskanzler († 2017) 1936: Scott LaFaro, US-amerikaansch Jazzmusiker († 1961) 1939: Henning Venske, düütsch Schauspeler, Kabarettmaker, Moderator un Schriever 1948: Georg Schwarzenbeck, düütsch Footballnatschonalspeler 1963: Anne Minter, austraalsch Tennisspelerin 1984: Selina Gasparin, Swiezer Biathletin 1990: Dorothea Wierer, italieensch Biathletin 1897: Johannes Brahms, düütsch Komponist (* 1833) 1963: Gene Sedric, US-amerikaansch Jazzmusiker (* 1907) 1975: Peter Kohnke, düütsch Scheetsportler (* 1941) 1989: Friedrich Jobst Volckamer von Kirchensittenbach, düütsch General in'n Tweeten Weltkrieg (* 1894) 1998: Charles Lang, US-amerikaansch Kameramann (* 1902) 2000: Paul Neese, düütsch Politiker un Landdagsafordneter (* 1939) 2011: Calvin Russell, US-amerikaansch Singer-Songwriter (* 1948) 2012: Kurt Stenzel, düütsch Feernsehjournalist (* 1938) 2013: Herman van Raalte, nedderlannsch
Norwegen (norweegsch Norge, Noreg oder Norga) is en Keunigriek, wat in’n Noorden vun Europa an’t Europääsche Noordmeer liggt (Skandinavien). Navers sünd Finnland, Russland un Sweden. De Hööftstadt is Oslo. Amtsspraak is Norweegsch, in’n Norden ok Lappsch un Kveensch. Norwegen is mit 385.252 km² en beten grötter as Düütschland, hett aver blots 5,5 Millionen Inwahners (Stand 2024). Dat Land streckt sik ut över ene Längde vun 3000 km vun Kristiansand in’n Süden bit Hammerfest in’n polaren Norden un Kirkenes an de Grenzscheed to Russland. Norwegen is bekannt för siene Fjordküst. Dat Parlament vun Norwegen löös 1905 de Union mit Sweden up. Een halv Jahr later worr de däänsche Prinz Carl as norweegsche König Haakon (1872-1957) vereedigt. As de düütsche Wehrmacht an’n 9. April 1940 dat Land besetten de, gung he in’t Exil na England un keem in’n Mai 1945 trügg. Dat Land hett de NATO mit grünnt, aver in twee Afstimmen weer dat Volk dargegen, in de EU intoträen. De Verfaten is demokraatsch, de Traditschoon is ok vun’e Hansetiet prägt. Dör dat Ööl un Gas, dat siet de söventiger Jahren ut de Noordsee föddert warrt, is Norwegen to een vun de rieksten Länner up de Welt worrn. Norwegen is indeelt in
1861: Truppen ut South Carolina füert mit Kanonen up de Bundsfestung Fort Sumter in den Haben vun Charleston. De Amerikaansche Börgerkrieg fangt an. 1896: In Hannober warrt de Sportvereen Hannober 96 grünnt 1940: Tweete Weltkrieg: De Färöer weert vun Grootbritannien besett. 1981: Dat Space Shuttle start to'n eersten Mal mit de beid Ruumfohrer John Watts Young un Robert Laurel Crippen. 1831: Arnold Overbeck, düütsch Maler († 1899) 1884: Otto Fritz Meyerhof, düütsch Biochemiker un Nobelpriesdräger († 1951) 1892: Johnny Dodds, US-amerikaansch Jazzmusiker († 1940) 1914: Adriaan Blaauw, nedderlannsch Astronom († 2010) 1925: Michael Horatio Westmacott, britisch Bargstieger († 2012) 1928: Hardy Krüger, düütsch Schauspeler un Schriever († 2022) 1935: Heinz Schneiter, Swiezer Footballnatschonalspeler († 2017) 1937: Igor Petrowitsch Wolk, russisch Pilot un Kosmonaut († 2017) 1940: Herbie Hancock, US-amerikaansch Jazzmusiker 1942: Jacob Zuma, süüdafrikaansch Politiker 1947: Tom Clancy, US-amerikaansch Schriever († 2013) 1948: Joschka Fischer, düütsch Politiker, Bundsminister un Viezkanzler 1948: Peter Raap, düütsch Heimatforscher 1959: Edvīns Ķeņģis, lettisch Schachgrootmeester 1961: Lisa Gerrard, austraalsch Musikerin, Komponistin un Singersche 1964: Johan Capiot, belgisch Radrennfohrer 1972: René Cattarinussi, italieensch Biathlet 352: Julius I., Paapst 1973: Fritz Neumayer, düütsch Politiker un Bundsminister (* 1884) 1982: Hilmar Sturm, öösterrieksch Bargstieger (* 1939) 1986: François
1889: Noord-Dakota warrt as 39. Bundsstaat Deel vun de USA 1889: Süüd-Dakota warrt as 40. Bundsstaat Deel vun de USA. 1930: Ras Tafari Makkonen warrt unner den Naam Haile Selassie I. to’n Neguse Negest (Kaiser) vun Äthiopien kröönt. 2000: De dree Lidmaaten vun de ISS-Expeditschoon 1 drapen as eerste Langtietkru in der Internatschonale Ruumstatschoon in. 676: Donus wurrd Paapst. 1795: James Knox Polk, US-amerikaansch Präsident († 1849) 1854: Isidor Gunsberg, engelsch Schachspeler († 1930) 1865: Warren Gamaliel Harding, US-amerikaansch Präsident († 1923) 1883: Eberardo Pavesi, italieensch Radrennfohrer († 1974) 1908: Bunny Berigan, US-amerikaansch Jazzmusiker († 1942) 1913: Burt Lancaster, US-amerikaansch Schauspeler, Speelbas un Filmproduzent († 1994) 1925: Axel Bengs, düütsch Grafiker († 1988) 1934: Ken Rosewall, austraalsch Tennisspeler 1942: Jens Scheiblich, düütsch Schauspeler († 2010) 1981: Tatjana Iwanowna Totmjanina, russisch Ieskunstlöperin 1929: Anna Führing, düütsch Schauspelerin (* 1866) 1966: Petrus Josephus Wilhelmus Debye, nedderlannsch Physiker un Chemiker, as ok Nobelpriesdräger (* 1884) 1968: Hans Hohberg, düütsch Wertschapsprüfer un Kriegsverbreker (* 1906) 1971: Martha Vickers, US-amerikaansch Schauspelerin (* 1925) 2004: Gerrie Knetemann, nedderlannsch Radrennfohrer (* 1951) 2014: Acker Bilk, engelsch Jazzmusiker (* 1929) 2015: Mike Davies, britisch Tennisspeler un Ünnernehmer (* 1936)
Veronica Cartwright (* 20. April 1949 in Bristol, England) is en britsche Schauspelerin. In dat Kriegsdrama In Love and War hett Veronica Cartwright 1958 as Kind dat eerste mol vör de Kamera stahn, un hett dree Johr later an de Siet vun Audrey Hepburn un Shirley MacLaine in dat Filmdrama The Children’s Hour speelt. Ehr eerste grote Rull harr se 1963 in den Alfred Hitchcock-Film The Birds, wo se de lütte Süster Kathy vun Rod Taylor speelt hett. An de Siet vun Donald Sutherland harr se 1978 en Rull in den Horrorfilm Invasion of the Body Snatchers. Uttekent weern Cartwright en beten later, för ehr Rull as tweete Fro Lambert in de Kru vun den Frachter Nostromo in den SF-Horrorfilm Alien. Dorna is se fakener mit Priesen uttekent oder tomindst dorför nomineert worrn. Se hett all tohopen in wiet mehr as hunnert Filmprodukschonen mitspeelt. Vör korte Tiet weer se ok in dat Musikvideo vun de Scissor Sisters to dat Leed I don’t feel like dancing to sehn. Veronica Cartwright is mit den Speelbaas Richard Compton verheiraadt un hett een Kind. Cartwright hett för ehr Filmrullen veer Priesen wunnen un is wietere veer mol nomineert wesen, dorvun dreemol för den Emmy.
As Sporengasen warrt Gasen betekent, de blots in lütte Andelen in de Luft – sünners in de Eerdatmosphäär – vörkamt. Se maakt normalerwies weniger as 1 % ut un ümfaat dormit all Gasen blangen de beiden Hööftbestanddelen Stickstoff un Suerstoff, Argon liggt mit 0,93 % jüst so an de Grenz. Vele Sporengasen hebbt Influss op de Ümwelt. Ozon, to’n Bispeel, kumt in verscheeden Höhen ünnerscheedliche Bedüden to. As cheemsch reaktive Stoffen sünd eenige Sporengasen bedüdend för de regionale Reinheit vun de Luft, annerer dorgegen sünd as bedüdende Drievhuusgasen slecht för dat weltwiete Klima. De mehrsten Sporengasen sünd anthropogen, also dör dat Wirken vun Minschen freesett, man ok Planten sünd wichtige Bornen in aflegen Rebeden. Argon is dat fakenste ünner de Sporengasen. Annere Sporengasen sünd t. B. Waterdamp, Kohlstoffdioxid, Methan, Ozon, Distickstoffoxid un vele annere. R.K. Monson & E.A. Holland (2001). "Biospheric trace gas fluxes and their control over tropospheric chemistry". Ann. Rev. Ecol. Sys. 32: 547-576. S.J. Hall, P.A. Matson & P.M. Roth (1996). "NOX emissions from soil: Implications for air quality modeling in agricultural regions.". Ann. Rev. Energy Env. 21: 311-346. R.K. Monson (2002). "Volatile organic compound emissions from terrestrial ecosystems: A primary biological control over atmospheric chemistry". Israel
(449) Hamburga is en Asteroid ut de Hööftgördel, de an’n 31. Oktober 1899 vun de düütsch Astronomen Max Wolf un Arnold Schwassmann in Heidelbarg opdeckt wurrn is. Klassifizeert wurrn is he as C-Typ Asteroid un besteiht mögelkerwies meest ut Kohlenstoffoortig Material. De Asteroid is nah de düütsch Stadt Hamborg nömmt wurrn.
Bremervöör is en Stadt in de Gemeen Bremervöör in’n Landkreis Rodenborg (Wümm), Neddersassen mit ruchweg 11.500 Inwahners. Binnen de Gemeen Bremervöör billt de Oort Bremervöör en polietsche Oortschop mit egen Oortsraad un Oortsbörgermeester. To Bremervöör höört von öllers ok de lüttjeren Wahnplätz Koornbeek, Vörwark, Öölmerdamm, Oosterenn, Fresenborg, Bevernerweid, bi de Höhn un Kiel an de Höhn mit to. Bremervöör liggt in de Mitt vun’t Elv-Werser-Dreeeck twüschen Hamborg un Bremerhoben. As Utgangs- oder Endsteed vun de Düütsche Fährstraat hett dat Water un de Schipperee Bedüden för de Stadt. Se liggt an Vörer See un sünners ok an de Oost, de vör allen in verleden Tieten veel nütt worrn is. Bremervöör hett dorüm ok en Haven. An de Süüdkant von Bremervöör löppt de Öreler Kanaal langs. De Naveröörd sünd Hönau-Lindörp un Neer-Ochenhusen in’n Noorden, Öölm, Öölmerdamm un Hogenmoor in’n Noordoosten, Heesdörp un Bevern in’n Süüdoosten, Minst in’n Süden, Sprekens un Fohrendörp in’n Süüdwesten, Örel in’n Westen un Glinn mit Koornbeek un Mehdörp in’n Noordwesten. Mit Tingo in’n Süden is Bremervöör vondaag al kumplett tohoopwussen. En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. To Anfang
Oostfreeske Taal betekent de olle oostfreeske Taal, de fröher in Oostfreesland, in de Landkreis Freesland, in Butjadingen, in dat Land Wursten, in de Groninger Ommelanden un in anner Streken proot wurr, dat oostfreske Plattdüütsch, dat vandag in Oostfreesland proot word, den Vereen Oostfreeske Taal – Vereen för oostfreeske Spraak un Kultur e.V.. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Saust is en düütsche Stad met sowat 49.000 Inwohners in’n Kreis Saust in dat Bunnslann Noordrhien-Westfalen an’n westfäölsken Hellweg tüssen Mönsterland un Suerland gelegen. In’t Medeloller was Saust en van de wichtigsten Hansestäder. Städer un Gemenen in den Kreis Saust Arröchte (P) | Ense | Iärfte (P) | Gaiseke (P) | Lippetal | Lippstadt | Möhnesee | Ruihen (P) | Saust (P) | Sasstrop (P) | Waossen (P) | Welver (P) | Wiärl (P) | Wickede Disse Artikel is man blots en Stubben. Du kannst Wikipedia helpen un em verbetern.
John Adam Belushi (* 24. Januar 1949 in Chicago; † 5. März 1982 in West Hollywood) weer en US-amerikaanschen Singer un Filmschauspeler vun albaansche Afkunft. He weer de Broder vun den Bluesmusiker un Schauspeler James Belushi. John Belushi is in Wheaton (Illinois) opwassen. Al wiel sien Tiet op’n College hett he in Theaterstücken mitspeelt. Sien Talent as Komiker weer al to de Tiet to sehn, wat sik in Form vun Stand-up-Comedies wiest hett. Af End vun de 1970er Johren hett he tohopen mit Dan Aykroyd in de Musikband The Blues Brothers speelt. Belushi is USA-wiet bekannt worrn dör sien Optreden bi de Feernsehshow Saturday Night Live. Disse Comedyreeg weer för veele Schauspeler de Anfang vun jemehr Hollywood-Loopbahn. Sien eerste Filmrull harr John Belushi 1978 in de Kummedie Animal House, man sien gröttsten Spood keem mit de Musik-Kummedie Blues Brothers vun Speelbaas John Landis. Mit den Film is he tohopen mit Dan Aykroyd to en Kultfigur worrn. Tohopen hebbt se nich blots in den beropen Film de Blues Brothers "Joliet" Jake un Elwood Blues speelt, man se geven ok Konzerten in de lieken Rullen. 1981 hebbt se en LP rutbrocht, worop se live as de Bluesbrothers de bekannten Leder ut den
Cântico da Liberdade is de Natschonalhymne vun de Republiek Kap Verde. De Hymne is noch teemlich jung. Bit 1996 harr Kap Verde de lieke Natschonalhymne as Guinea-Bissau (Esta é a Nossa Pátria Bem Amada). De Melodie is vun Adalberto Higino Tavares Silva komponeert worrn, den portugeeschen Text schreev Amílcar Spencer Lopes.
As Oppositschoon warrt in de Astronomie en sünnere Konstellatschoon vun twee Himmelskörper toenanner betekent. Oppositschoon is denn, wenn se sik in en Winkelafstand vun 180° vun’n Betogspunkt befinnt. Normalerwies is blots de Oppositschoon vun en Himmelkörper to de Sünn intressant, wiel de Himmelskörper in den Fall neemlich de hele Nacht dör to sehn is. Dorbi steiht he üm Middernacht an’n hööchsten över de Kimm. Vun de Tiet her dicht bi de Oppositschoon is normalerwies ok de Afstand twüschen Himmelskörper un Eer an’n lüttsten, wat vör Beobachten vun de Eer ut natürlich vun Vördeel is. Man, nipp un nau kummt dat mit den lüttsten Afstand tomeist nich hen vun wegen de Exzentrizitäten vun de Planetenbahnen. Dat maakt aver in’n Regelfall nich so veel ut, as dat een sik doröber Gedanken maken mutt. Wenn twee Himmelskörpers meist to glieken Tiet in Oppositschoon to de Sünn staht, kann dat vun wegen de schienboren Slöpenbahnen (Oppositschoonsslööp) vun de bedeeligten Himmelskörpers to en so nöömte Dreefachkonjunkschoon kamen. De beiden Körpers begegent sik dreemol in’n Tietafstand vun blots wenige Maanden. Himmelskörpers, de as de beiden Planeten Merkur un Venus binnen de Eerdbahn üm de Sünn loopt, künnt nich in Oppositschoon stahn und sünd dorüm blots morgens
Dit Woort hett noch annere Bedüden: kiek dorför ünner Chris Columbus (Musiker). Chris Columbus (* 10. September 1958 in Spangler, Pennsylvania) is en US-amerikaanschen Filmproduzent, Speelbaas un Dreihbookschriever. In’t Öller vun 15 Johren weer Chris Columbus dör de Film The Godfather to’n Filmemaken inspireert. He hett de Filmschool in New York besocht. Dor is ok sien eerst Dreihbook tostannen kamen. Na sien Afsluss hett Columbus mit sien veert Dreihbook den Dörbrook henkregen. Dat weer för den Film Gremlins, dat 1984 vun Joe Dante ümsett worrn is. Dorna güng he na Los Angeles un schreev wietere Dreihböker för Steven Spielberg (The Goonies un Young Sherlock Holmes). Sien Loopbahn as Speelbaas füng an mit den Film Adventures in Babysitting. In de Twüschentiet hett he sik to een vun de nafraagste Speelbasen un Filmproduzenten in Hollywood maakt. Dör Filmen as Home Alone, Mrs. Doubtfire un de eersten beiden Harry Potter-Verfilmen is he en breedt Pubilkum bekannt worrn. Columbus is opstunns dörteihnmol för Filmpriesen un -utteken vörslahn wesen. Twee dorvun hett he ok wunnen: 2003: den Leserpries vun de Mainichi Film Concours in de Kategorie Best frömdsprakig Film för Harry Potter and the Chamber of Secrets 2004: den BAFTA Film Award in de Kategorie